Държавен вестник, бр. 31, 2016 г., стр. 49

БРОЙ  31	
Д Ъ Р Ж А В Е Н  В Е С Т Н И К 	
СТР.  49  
МИНИСТЕРСТВО
 НА ПРАВОСЪДИЕТО
ИНСТРУКЦИЯ № И-1
от 14 април 2016 г.
за осъществяване на достъп до информа­
ционната система по чл. 28б от Закона за 
нотариусите и нотариалната дейност на 
основание чл. 2а, ал. 1 от Наредба № 32 от 
1997 г. за служебните архиви на нотариусите 
и нотариалните кантори
Г л а в а  п ъ р в а
ОБЩИ ПОЛОЖЕНИЯ
Чл. 1. С тази инструкция се определят ус­
ловията, редът и начинът за осъществяване на 
достъп до информационна система, създадена 
по силата на чл. 286 ЗННД, от лица, посочени 
в чл. 2б и 2в от Наредба № 32 от 7.02.1997 г. 
за служебните архиви на нотариусите и но­
тариалните кантори (Наредбата) (обн., ДВ, 
бр. 12 от 1997 г.; посл. изм., бр. 12 от 2016 г.).
Чл. 2. Лицата по чл. 2б и 2в от Наредбата 
ползват данни и извършват справки от ин­
формационната система в случаите, когато 
осъществяват проверка за наличието на доку­
мент с нотариално удостоверен подпис чрез 
предоставения им по силата на чл. 2а, ал. 2 от 
Наредбата и съответните нормативни актове 
достъп – само за служебни цели, съобразно 
нормативно установените си правомощия – за 
лицата по чл. 2б, и с оглед на извършваната 
дейност по занятие – за лицата по чл. 2в.
Чл. 3. Всички действия, предприети в 
изпълнение на тази инструкция, се осъ­
ществяват при спазване на разпоредбите на 
съответните закони и подзаконови норма­
тивни актове, регламентиращи условията и 
реда за събиране, съхраняване, използване 
и разкриване на сведения, представляващи 
лични данни или друга защитена от закона 
информация.
Чл. 4. (1) Достъпът до информационната 
система се предоставя на лицата по чл. 1 чрез 
уеб базирано приложение за справки.
(2) Достъпът до данни в информацион­
ната система и извършването на справки се 
осъществяват с ползване на квалифициран 
електронен подпис, издаден в съответствие 
с изискванията на Закона за електронния 
документ и електронния подпис.
(3) Нотариалната камара организира ре­
жима на достъп и регистрира цифровите 
сертификати, отговарящи на условията за 
квалифициран електронен подпис.
Г л а в а  в т о р а
УСЛОВИЯ И РЕД ЗА ДОСТЪП ДО ИН­
ФОРМАЦИОННАТА СИСТЕМА
Раздел I
Условия и ред за достъп до информацион­
ната система на Нотариалната камара от 
лицата по чл. 2б от Наредба № 32 от 1997 г. 
за служебните архиви на нотариусите и но­
тариалните кантори
Чл. 5. (1) Лицата по чл. 2б от Наредбата 
имат право на достъп до функционален мо­
дул на информационната система, съдържащ 
извлечения от документи, които по силата на 
закон трябва да бъдат с нотариално удосто­
верени подписи и подлежат на представяне 
в Агенцията по вписванията по заявления за 
вписване, обявяване и заличаване на обстоя­
телства в търговския регистър и Централния 
регистър на особените залози, във връзка с 
изпълнение на служебните си задължения и 
нормативно установени правомощия.
(2) Достъпът до информационната сис­
тема е пасивен и ограничен и предоставя 
възможност за извършване на справки в 
информационния масив по определени кри­
терии за справки.
(3) Изпълнителният директор на Агенция­
та по вписванията информира своевременно 
Нотариалната камара за лицата, които имат 
право на достъп до информационната систе­
ма на НК, включително в случаите, когато 
на съответните лица са предоставени нови 
електронни подписи или са им прекратени 
правомощията.
(4) Когато лице по чл. 2б от Наредбата 
загуби качеството си на длъжностно лице, 
Агенцията по вписванията уведомява Нота­
риалната камара за горното обстоятелство в 
рамките на съответния работен ден.
(5) В случаите на ал. 4 за лицето по чл. 2б 
от Наредбата се преустановява правото на 
достъп до информационната система.
Чл. 6. Нотариалната камара предоставя 
достъп до извлечения на следните докумен­
ти, за които по силата на закон се изисква 
нотариално удостоверяване на подпис:
1. чл. 15, ал. 1, изр. 1 от Търговския закон 
(ТЗ) – договор за прехвърляне на предприятие;
2. чл. 17, ал. 3 ТЗ – съгласие с образец от 
подписа на лицето, представляващо клона 
на търговеца;
3. чл. 21, ал. 1 ТЗ – пълномощно за прокура;
4. чл. 73, ал. 1 ТЗ – писмено съгласие на 
вносителя на апортна вноска в капиталово 
търговско дружество;
5. чл. 78 ТЗ – договор за учредяване на 
събирателно дружество;